CELEX: C2007/095/30
Language: el
Date: 2007-04-28 00:00:00
Title: Υπόθεση C-56/07: Αίτηση για την έκδοση προδικαστικής αποφάσεως, την οποία υπέβαλε το Landesgericht Bozen (Ιταλία) την 1η Φεβρουαρίου 2007 — Ruth Volgger, Othmar Michaeler και Subito GmbH κατά Arbeitsinspektorat der Autonomen Provinz Bozen (νυν Amt für sozialen Arbeitsschutz) και Autonome Provinz Bozen

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/18
            
         Αίτηση για την έκδοση προδικαστικής αποφάσεως, την οποία υπέβαλε το Landesgericht Bozen (Ιταλία) την 1η Φεβρουαρίου 2007 — Ruth Volgger, Othmar Michaeler και Subito GmbH κατά Arbeitsinspektorat der Autonomen Provinz Bozen (νυν Amt für sozialen Arbeitsschutz) και Autonome Provinz Bozen
   (Υπόθεση C-56/07)
   (2007/C 95/30)
   Γλώσσα διαδικασίας: η γερμανική
   Αιτούν δικαστήριο
   Landesgericht Bozen
   Διάδικοι στην υπόθεση της κύριας δίκης
   
      Προσφεύγοντες: Ruth Volgger, Othmar Michaeler και Subito GmbH
   
      Καθών: Arbeitsinspektorat der Autonomen Provinz Bozen (νυν Amt für sozialen Arbeitsschutz) και Autonome Provinz Bozen [Επιθεώρηση Εργασίας της Αυτόνομης Επαρχίας του Bozen και Αυτόνομη Επαρχία του Bozen]
   Προδικαστικό ερώτημα
   Συνάδουν ή όχι με τις διατάξεις του κοινοτικού δικαίου και με την οδηγία 97/81/ΕΟΚ της 15ης Δεκεμβρίου 1997 (1) οι διατάξεις της εθνικής νομοθεσίας (άρθρα 2 και 8 του νομοθετικού διατάγματος 61/2000), οι οποίες ορίζουν ότι ο εργοδότης υποχρεούται εντός 30 ημερών από της συνάψεως της συμβάσεως εργασίας μερικής απασχολήσεως να αποστέλλει φωτοτυπικό αντίγραφο της συμβάσεως αυτής στην αρμόδια περιφερειακή διεύθυνση της επιθεωρήσεως εργασίας, στην περίπτωση δε που παραλείψει να προβεί στην ενέργεια αυτή προβλέπει χρηματικό πρόστιμο ύψους € 15,00 για κάθε εργαζόμενο που προσλαμβάνεται με τη σύμβαση αυτή και για κάθε ημέρα καθυστερήσεως χωρίς να ορίζεται ανώτατο όριο της διοικητικής ποινής (χρηματικού προστίμου);
   
      (1)  ΕΕ L 14, σ. 9.